Do You Love Me?

Do You Love Me? je singel slovenskej funkovej skupiny Made 2 Mate vydaný v roku 1996 z ich druhého štúdiového albumu Future in Our Hands. Singel obsahuje dve verzie predmetnej skladby – upravenú verziu pre rozhlasové vysielanie (Radio Edit) a albumovú verziu (Album Version), pričom rozhlasová sa od albumovej verzie líši iba úvodným predstavovaním sa skupiny v slovenčine, ktoré bolo namixované do pôvodnej skladby. Dôvodom bolo upovedomiť poslucháčov, že ide o slovenskú skupinu. Skladba „Do You Love Me?“ v roku 1997 získala Cenu Slovenského ochranného zväzu autorského (SOZA) v kategórii najúspešnejšia skladba v oblasti populárnej hudby za rok 1996.

Skladba „Do You Love Me?“ (Radio Edit) je exkluzívna pre tento singel.

Skladba „Do You Love Me?“ (Album Version) bola neskôr v nanovo nahranej, radikálne odlišnej verzii pod názvom „Do You Love Me? 3“ (UV Remix) zaradená na prvý výberový album skupiny Made II Best (1998) a v nezmenenej podobe, no iba pod základným názvom „Do You Love Me?“ na druhý výberový album Best of Made 2 Mate: 1994 – 1998 (2008). V takejto podobe sa nachádza aj na pôvodnom štúdiovom albume Future in Our Hands (1996) a v oficiálnom hudobnom videoklipe, v závere ktorého zaznieva i úryvok z ďalšej albumovej skladby „Act 2“, resp. „Do You Love Me? 2“.

Zoznam skladieb 
 „Do You Love Me?“ (Radio Edit) – 3:40
 „Do You Love Me?“ (Album Version) – 3:39

Autorstvo 
 Hudba: Ľubor Priehradník
 Texty: Katarína Korčeková

Zostava 
 Radovan Orth – spev, gitara
 Róbert Rist – bicí nástroj, perkusia, sprievodný spev
 Katarína Korčeková – spev
 Martin Wittgruber – klávesový nástroj, sprievodný spev
 Martin Gašpar – basová gitara, sprievodný spev
 Ľubor Priehradník – trúbka, klávesový nástroj, programovanie

Platí pre kompletný album Future in Our Hands

Hosťujúci hráči 
 Marián Jaslovský – saxofón
 Ivan Minárik – klávesový nástroj
 Jozef Gregor – programovanie
 David Koller – spev
 Lenka Dusilová – spev
 DJ Artex – rap
 Helena Krajčiová – sprievodný spev

Platí pre kompletný album Future in Our Hands

Výroba 
 Nahrávka: štúdio Ebony, Bratislava
 Hudobná réžia: Made 2 Mate, Ivan Minárik
 Mastering: Sonicca
 Návrh obalu a dizajn: Patrik Kelemen (Exxit)
 Výkonný producent: Róbert Rist
 Vydavateľstvo: M2M Records
 Katalógové číslo: 007 (CD)

Referencie

Externé odkazy 
 Obal
 Skladba Do You Love Me? – oficiálny videoklip

Single Made 2 Mate
Single z 1996
Piesne z 1996